**J A V N I P O Z I V**

**za obuku u oblasti preduzetništva i izbor najboljih poslovnih ideja**

Regionalni edukativni centar – Banat realizuje projekat „ISTRAŽI SVOJ BIZNIS“, uz finansijsku podršku Švajcarske agencije za razvoj i saradnju – *SDC*, odobren u okviru Javnog konkursa „Podrška inovativnim pristupima za povećanje zapošljavanja i zapošljivosti mladih".

Projektom je predviđeno da 30 mladih nezaposlenih lica, sa evidencije Nacionalne službe *za* zapošljavanje, pohađaobuku iz oblasti preduzetništva u trajanju od dvadeset dana. U narednom koraku, odlukom Komisije, 10 najboljih učesnika, sa 10 najboljih poslovnih ideja, imaće priliku da nastave obuku i da naredna dva meseca uz kontinuiranu podršku mentora detaljno razviju svoje poslovne ideje, koja na kraju procesa treba da pokažu tržišnu održivost.

Kao rezultat napredne obuke, učesnici će imati kompletno pripremljene i do detalja razvijene poslovne planove, a za **tri najbolje poslovne ideje** obezbeđena je finansijska podrška **u pojedinačnom iznosu od 2.000 švajcarskih franaka**. Obaveza najuspešnijih aplikanata je da prethodno registruju, kod Agencije za privredne registre, sopstveno pravno lice, na čiji će tekući račun sredstva biti isplaćena.

Ovim putem pozivamo sva zainteresovana nezaposlena lica, **starosne dobi do 30 godina**, sa teritorije Srednjeg Banata (Zrenjanin, Novi Bečej, Žitište, Sečanj i Nova Crnja) da dostave svoje prijave za učešće, na adresu:

**Regionalni edukativni centar – Banat, Dr. Kornela Radulovića 18, 23000 Zrenjanin, sa naznakom “Javni poziv za obuku u oblasti preduzetništva i izbor najboljih poslovnih ideja”** ili putem *e-maila* na adresu [office@recbanat.rs](mailto:office@recbanat.rs)

Obrazac za prijavljivanje, možete preuzeti na adresi [www.recbanat.rs/download/javni\_poziv.zip](http://www.recbanat.rs/download/javni_poziv.zip) ili u prostorijama Nacionalne službe za zapošljavanje u Zrenjaninu, Novom Bečeju, Žitištu, Sečnju ili Novoj Crnji.

**Rok za prijavu je 26. februar 2016. godine.**

**Odluka o izboru polaznika objaviće se na sajtu REC Banat .**

Detaljnije informacije u vezi sa Javnim pozivom mogu se dobiti na internet stranici: [www.recbanat.rs](http://www.recbanat.rs) ili putem *e-maila* [office@recbanat.rs](mailto:office@recbanat.rs)